**KÖZBESZERZÉSI SZABÁLYZAT**

**BUDAPEST FŐVÁROS II. KERÜLETI**

**ÖNKORMÁNYZAT ÉS BUDAPEST II. KERÜLETI POLGÁRMESTERI HIVATAL**

****

*Budapest Főváros II. Kerületi Önkormányzat Képviselő-testülete*

*a Közbeszerzési Szabályzatát*

*…. /2018.( V.31.) határozatával*

*2018. május 31-i hatálybalépéssel*

*jóváhagyta*

**Tartalomjegyzék**

[**I. FEJEZET** 5](#_Toc514836774)

[**A SZABÁLYZAT CÉLJA** 5](#_Toc514836775)

[**II. FEJEZET** 5](#_Toc514836776)

[**A SZABÁLYZAT SZEMÉLYI HATÁLYA** 5](#_Toc514836777)

[**III.FEJEZET** 5](#_Toc514836778)

[**A SZABÁLYZAT TÁRGYI HATÁLYA (A KÖZBESZERZÉS TÁRGYA)** 5](#_Toc514836779)

[**IV. FEJEZET** 6](#_Toc514836780)

[**A KÖZBESZERZÉS ÉRTÉKHATÁRAI** 6](#_Toc514836781)

[**V. FEJEZET** 6](#_Toc514836782)

[**ÉRTELMEZŐ- ÉS ÁLTALÁNOS RENDELKEZÉSEK** 6](#_Toc514836783)

[**VI. FEJEZET** 9](#_Toc514836784)

[**ALAPELVEK** 9](#_Toc514836785)

[**VII. FEJEZET** 9](#_Toc514836786)

[**A KÖZBESZERZÉSI ELJÁRÁS ELŐKÉSZÍTÉSE** 9](#_Toc514836787)

[***1.A közbeszerzési terv*** 10](#_Toc514836788)

[***2. A közbeszerzési terv módosítása*** 11](#_Toc514836789)

[***3. A közbeszerzések dokumentálásának általános rendje*** 11](#_Toc514836790)

[***4. Az ajánlatkérő nevében eljáró személyekkel kapcsolatos szabályok*** 12](#_Toc514836791)

[**4.1. Az ajánlatkérő nevében eljáró és az eljárásba bevont személyekkel, szervezetekkel szembeni követelmények** 12](#_Toc514836792)

[**4.2. A Bírálóbizottság (Bizottság)** 12](#_Toc514836793)

[**4.3 A felelős akkreditált közbeszerzési szaktanácsadó bevonása** 13](#_Toc514836794)

[**4.4. A Közbeszerző** 13](#_Toc514836795)

[**4.5. A Döntéshozó:** 14](#_Toc514836796)

[**4.6. Az összeférhetetlenség megállapítása** 14](#_Toc514836797)

[**4.7. Titoktartási nyilatkozat** 16](#_Toc514836798)

[***5. A beszerzés becsült értékének meghatározása*** 16](#_Toc514836799)

[***6. A konkrét eljárás megindításának előkészítése*** 16](#_Toc514836800)

[**6.1 A közbeszerzési eljárás típusának meghatározása** 16](#_Toc514836801)

[**6.2. A pénzügyi fedezet igazolása** 17](#_Toc514836802)

[**6.3. Szerződés megkötéséhez szükséges engedély** 17](#_Toc514836803)

[**6.4. A hirdetmény elkészítése** 17](#_Toc514836804)

[**VIII. FEJEZET** 19](#_Toc514836805)

[**A KONKRÉT KÖZBESZERZÉSI ELJÁRÁS MEGINDÍTÁSÁRA, LEFOLYTATÁSÁRA VONATKOZÓ SZABÁLYOK** 19](#_Toc514836806)

[***1. A hirdetmény közzététele*** 19](#_Toc514836807)

[***2. A dokumentáció rendelkezésre bocsátása*** 20](#_Toc514836808)

[***3. A kiegészítő tájékoztatás, konzultáció, a helyszíni bejárás megtartása*** 20](#_Toc514836809)

[***4. Az ajánlatok és részvételi jelentkezések bontása*** 20](#_Toc514836810)

[***5. Az ajánlatok és részvételi jelentkezések elbírálása*** 21](#_Toc514836811)

[***6. A hiánypótlás és felvilágosítás kérése*** 22](#_Toc514836812)

[***7. Érvénytelenségi, kizárási, valamint az alkalmassági feltételek, szempontok vizsgálata*** 22](#_Toc514836813)

[***8. Az ajánlatok pontosítása*** 23](#_Toc514836814)

[***9. Az ajánlatok érvényességének, érvénytelenségének megállapítása, az ajánlattevőknek az eljárásból való kizárása*** 23](#_Toc514836815)

[***10. Az ajánlatok értékelése*** 24](#_Toc514836816)

[***11. Az eljárás nyertesének meghatározása*** 24](#_Toc514836817)

[***12. Az eljárás eredményéről, eredménytelenségéről tájékoztatás*** 25](#_Toc514836818)

[***13. Az eljárás eredményeként létrejövő szerződés megkötése és módosítása*** 25](#_Toc514836819)

[**IX. FEJEZET** 27](#_Toc514836820)

[**A JOGORVOSLATI ELJÁRÁS** 27](#_Toc514836821)

[**X. FEJEZET** 27](#_Toc514836822)

[**A NEMZETI ELJÁRÁSREND SZABÁLYAI** 27](#_Toc514836823)

[***1. Alkalmazásának esetkörei*** 28](#_Toc514836824)

[***2. A közbeszerzés tárgyai*** 28](#_Toc514836825)

[***3. Kivételek (Kbt. 111. §)*** 28](#_Toc514836826)

[***4. Az alkalmazandó eljárási szabályok (Kbt. 112-117. §)*** 28](#_Toc514836827)

[***5. Kizáró okok vizsgálata*** 29](#_Toc514836828)

[***6. Ajánlattételi határidő*** 29](#_Toc514836829)

[***7. Az eljárás megindítása*** 29](#_Toc514836830)

[***8. Az eljárás nyertesének meghatározása*** 29](#_Toc514836831)

[**XI. FEJEZET** 29](#_Toc514836832)

[**A KÖZBESZERZÉSI ELJÁRÁS LEZÁRULÁSÁT KÖVETŐ KÖTELEZETTSÉGEK** 29](#_Toc514836833)

[***1. Az éves statisztikai összegezés elkészítése*** 29](#_Toc514836834)

[**XII. FEJEZET** 29](#_Toc514836835)

[**ÖSSZHANG A JOGRENDSZEREN BELÜL** 29](#_Toc514836836)

[**XIII. FEJEZET** 29](#_Toc514836837)

[**ZÁRÓ RENDELKEZÉSEK** 29](#_Toc514836838)

[***1. számú melléklet*** 31](#_Toc514836839)

[***2. számú melléklet*** 32](#_Toc514836842)

[***3. számú melléklet*** 33](#_Toc514836843)

[***4. számú melléklet*** 34](#_Toc514836844)

**KÖZBESZERZÉSI SZABÁLYZAT**

A Budapest Főváros II. Kerületi Önkormányzat a közbeszerzésekről szóló 2015. évi CXLIII. törvény (a továbbiakban: Kbt.) 27. § (1) bekezdésében kapott felhatalmazása alapján az önkormányzati kiadások átláthatósága és széleskörű nyilvános ellenőrizhetőségének megteremtése, a verseny tisztaságának biztosítása érdekében az alábbi szabályzatot alkotja:

**I. FEJEZET**

**A SZABÁLYZAT CÉLJA**

Jelen szabályzat célja, hogy az ajánlatkérő a Kbt. és az elektronikus közbeszerzés részletes szabályairól szóló 424/2017. (XII. 19.) Korm. rendelet (a továbbiakban: EKR rendelet) rendelkezéseivel összhangban a jogszerű, szakszerű, hatékony beszerzései érdekében egységes szabályokat állapítson meg, melyek alkalmazásával az önkormányzati igények átlátható, ellenőrizhető eljárásokkal elégíthetők ki.

**II. FEJEZET**

**A SZABÁLYZAT SZEMÉLYI HATÁLYA**

Budapest Főváros II. kerületi Önkormányzat, valamint Budapest II. kerületi Polgármesteri Hivatal (a továbbiakban: Ajánlatkérő) és annak valamennyi belső szervezeti egysége (igazgatóság, osztály, stb.), munkatársai, és egyéb közreműködői (intézményei) a Kbt. és a Kbt. felhatalmazásával, illetve végrehajtására kiadott egyéb jogszabályok előírásainak maradéktalan betartásával a jelen Közbeszerzési Szabályzatban (továbbiakban: Kbsz.) foglaltak szerint kötelesek eljárni a Kbt. hatálya alá tartozó és a Kbt. szabályai szerint lefolytatandó beszerzések során.

**III.FEJEZET**

**A SZABÁLYZAT TÁRGYI HATÁLYA (A KÖZBESZERZÉS TÁRGYA)**

A Kbsz. hatálya kiterjed Budapest Főváros II. kerületi Önkormányzat és a Budapest II. kerületi Polgármesteri Hivatal (továbbiakban: ajánlatkérő) közbeszerzési és tervpályázati (továbbiakban: közbeszerzési) eljárásaira:

A.) Az uniós értékhatárokat elérő vagy meghaladó értékű beszerzések esetén a közbeszerzés tárgyai (uniós eljárásrend):

- árubeszerzés,

- építési beruházás,

- építési koncesszió,

- szolgáltatás megrendelése,

- szolgáltatási koncesszió.

B ) A nemzeti értékhatárokat elérő vagy meghaladó, de az uniós értékhatárok alatti értékű beszerzések esetén a közbeszerzés tárgyai (nemzeti eljárásrend).

- árubeszerzés,

- építési beruházás,

- építési koncesszió,

- szolgáltatás megrendelése,

- szolgáltatási koncesszió.

Az ajánlatkérőnek a fenti tárgyú („A-B” pontok szerinti) beszerzései esetén abban az esetben kell a Szabályzatban foglaltak szerint eljárnia, ha azoknak - Kbt. 16-19. § alapján számított – becsült értéke eléri, vagy meghaladja a Kbt.-ben meghatározott, illetőleg a mindenkor érvényes közbeszerzési értékhatárt és nem tartozik a Kbt. szerinti kivételek körébe.

A kivételi körben meghatározott beszerzések a Kbt. adott fejezete szerint értelmezendőek.

**IV. FEJEZET**

**A KÖZBESZERZÉS ÉRTÉKHATÁRAI**

A közbeszerzési eljárásokban a Kbt. 15. § szerint megállapított, mindenkor érvényes uniós és nemzeti közbeszerzési értékhatárok megfelelő alkalmazásával kell eljárni.

**V. FEJEZET**

**ÉRTELMEZŐ- ÉS ÁLTALÁNOS RENDELKEZÉSEK**

A Kbsz. alkalmazása során

1. **Ajánlattevő**: az a gazdasági szereplő, aki (amely) a közbeszerzési eljárásban ajánlatot nyújt be;
2. **Alvállalkozó**: az a gazdasági szereplő, aki (amely) a közbeszerzési eljárás eredményeként megkötött szerződés teljesítésében az ajánlattevő által bevontan közvetlenül vesz részt, kivéve

a.) azon gazdasági szereplőt, amely tevékenységét kizárólagos jog alapján végzi,

b.) a szerződés teljesítéséhez igénybe venni kívánt gyártót, forgalmazót, alkatrész¬- vagy alapanyag eladóját,

c.) építési beruházás esetén az építőanyag-eladót;

1. **Bírálóbizottság** (Bizottság): A Polgármester a Kbt. 27. §-ára, a Kbsz. VII. fejezet 4.2. pontjára is tekintettel az egyes közbeszerzési eljárásokban a bírálóbizottsági feladatok felmerülése előtt az adott eljárás gördülékeny lefolytatását elősegítő megfelelő időpontban Bírálóbizottságot hoz létre. A Bírálóbizottság legalább három tagból álló, az ajánlatkérő döntés-előkészítő szerve; feladata különösen az ajánlatok értékelése, elbírálása, az ezekhez kapcsolódó döntésekre történő javaslatok megtétele. A Bírálóbizottság tagjai felelősséggel tartoznak az általuk végzett bírálati (rész)feladatok ellátásáért.
2. **Döntés előkészítő**: A beszerzés tárgya szerint illetékes szervezeti egység (igazgatóság, Osztály, stb.)
3. **Döntéshozó**: Közbeszerzési Bizottság
4. EKR, azaz elektronikus közbeszerzési rendszer (a továbbiakban: EKR): a Miniszterelnökség által üzemeltetett központi közbeszerzési nyilvántartás és a közbeszerzési eljárások elektronikus lebonyolítását támogató informatikai rendszer. EKR-weboldala: https://ekr.gov.hu
5. **Elektronikus árlejtés**: a közbeszerzési eljárás részét képező olyan ismétlődő folyamat, amely az ajánlatoknak a Kbt. 69. § (3) bekezdés szerinti értékelését követően új, az ellenszolgáltatás mértékére, és az ajánlatnak az értékelési részszempontok szerinti egyes tartalmi elemeire vonatkozó kedvezőbb ajánlat megtételét, és az ajánlatok rangsorolását elektronikus eszköz segítségével, automatizáltan teszi lehetővé;
6. **Előkészítő Bizottság:** a Képviselő-testület által kialakított bizottságok hatásköréről, a bizottságok és tanácsnokok feladatköréről szóló 45/2001.(XII.22.) Budapest Főváros II. Kerületi Önkormányzat Képviselő-testületének önkormányzati rendelete szerinti azon bizottság, amely a hatáskörébe tartozó feladatok elvégzésével összefüggő közbeszerzési eljárást megindító felhívást véleményezi.
7. **Európai Unió, illetve az Európai Unió tagállama** kifejezésen az Európai Gazdasági Térséget, valamint az Európai Gazdasági Térségről szóló megállapodásokban részes államokat is érteni kell, kivéve a Kbt. 9. § (1) bekezdés c) pontja esetében;
8. **Fenntarthatósági szempont**: a fenntarthatósági szempontok érvényesüléséről szóló kormány-rendeletben meghatározott szempont, így különösen az erőforrás- és energiahatékonyság, a dematerializáció, az üvegházhatású gázkibocsátás-csökkentés, valamint az adott termék/szolgáltatás életciklusa során a lehető legkisebb környezeti hatással és terheléssel járó megoldások szempontjai;
9. **Gazdasági szereplő**: bármely természetes személy, jogi személy, egyéni cég vagy személyes joga szerint jogképes szervezet, vagy szervezetek csoportja, aki, illetve amely a piacon építési beruházások kivitelezését, áruk szállítását vagy szolgáltatások nyújtását kínálja;
10. **Hamis adat**: a valóságnak megfelelően ismert, de a valóságtól eltérően közölt adat;
11. **Hamis nyilatkozat**: olyan nyilatkozat, amely hamis adatot tartalmaz;
12. **Keretmegállapodás:** egy vagy több ajánlatkérő és egy vagy több ajánlattevő között létrejött olyan megállapodás, amelynek célja, hogy rögzítse egy adott időszakban közbeszerzésekre irányuló, egymással meghatározott módon kötendő szerződések lényeges feltételeit, különösen az ellenszolgáltatás mértékét, és ha lehetséges, az előirányzott mennyiséget;
13. **Közbeszerzési eljárás előkészítése**: az adott közbeszerzési vagy koncessziós beszerzési eljárás megkezdéséhez szükséges cselekmények elvégzése, így különösen az adott közbeszerzéssel kapcsolatos helyzet- és piacfelmérés, előzetes piaci konzultáció, a közbeszerzés becsült értékének felmérése, a közbeszerzési dokumentumok előkészítése;
14. **Közbeszerzési eljárás megkezdése**: A közbeszerzési vagy koncessziós beszerzési eljárást megindító vagy meghirdető hirdetmény feladásának időpontját, a hirdetmény nélkül induló eljárás esetében pedig az eljárást megindító felhívás vagy tárgyalási meghívó megküldésének, ennek hiányában a tárgyalás megkezdésének időpontját kell érteni;
15. **Közbeszerző:** közbeszerzési koordinátor, akit a Polgármesteri Hivatal köztisztviselői közül a Jegyző bíz meg.
16. **Közösségi áru**: a Közösségi Vámkódexről szóló tanácsi rendeletben (2913/92/EGK rendelet) így meghatározott fogalom;
17. **Meghatározó befolyást** képes gyakorolni az a szervezet, amely az alábbi feltételek közül legalább eggyel rendelkezik egy másik szervezet tekintetében:

a.) vagyoni hozzájárulása, illetve részvénytársaság esetében a tulajdonában lévő részvények névértéke meghaladja a jegyzett tőke felét, ,

b.) a tagok szavazatának többségével egyedül rendelkezik, vagy más tagok a befolyással rendelkezővel kötött megállapodás alapján a befolyással rendelkezővel azonos tartalommal szavaznak, vagy a befolyással rendelkezőn keresztül gyakorolják szavazati jogukat, feltéve hogy együtt a szavazatok több mint felével rendelkeznek,

c.) jogosult arra, hogy a vezető tisztségviselők (döntéshozók, ügyvezetők) vagy a felügyelőbizottság (felügyeleti, ellenőrző szerv, testület) tagjainak többségét megválassza (kijelölje) vagy visszahívja;

1. **Összeférhetetlenségi és titoktartási nyilatkozatok**: a közbeszerzési eljárás megvalósításában – az előkészítésben, lebonyolításban, döntéshozatalban – a Döntés előkészítő, a Közbeszerző, a Döntéshozó, a Bírálóbizottság tagjai, valamint bármilyen más jogcímen részt vevő személyek összeférhetetlenségi és titoktartási nyilatkozatot kötelesek aláírni.
2. **Részvételre jelentkező**: az a gazdasági szereplő, aki (amely) a több szakaszból álló közbeszerzési eljárás első, részvételi szakaszában vagy koncessziós beszerzési eljárásban részvételi jelentkezést nyújt be;
3. **Támogatás**: a közbeszerzésre irányuló szerződés teljesítéséhez pénzeszköz vagy egyéb anyagi előny juttatása az ajánlatkérő részére, ide nem értve az adókedvezményt, a kezességvállalást, és az adózó a társasági adóról és az osztalékadóról szóló törvényben meghatározott célra nyújtott támogatását, valamint az adózó a társasági adóról és az osztalékadóról szóló törvényben meghatározott kedvezményezett célra történő felajánlását;
4. **Védett munkahely:** az akkreditált munkáltató általi foglalkoztatás, ha a munkáltató biztosít tranzit- vagy tartós foglalkoztatást, és a munkavállalóinak legalább a 30%-a a megváltozott munkaképességű személyek ellátásairól és egyes törvények módosításáról szóló 2011. évi CXCI. törvény 22. §-a szerinti megváltozott munkaképességű személynek minősül, valamint az olyan munkáltató, amely működésének fő célja hátrányos helyzetű munkavállalók foglalkoztatása.

**VI. FEJEZET**

**ALAPELVEK**

A közbeszerzési eljárásban az ajánlatkérő köteles biztosítani, a gazdasági szereplő pedig tiszteletben tartani a verseny tisztaságát, átláthatóságát és nyilvánosságát.

Az ajánlatkérőnek esélyegyenlőséget és egyenlő bánásmódot kell biztosítania a gazdasági szereplők számára a Kbt-ben foglaltak szerint.

Az ajánlatkérő és a gazdasági szereplők a közbeszerzési eljárásban a jóhiszeműség és a tisztesség követelményeinek megfelelően kötelesek eljárni. A joggal való visszaélés tilos.

Az ajánlatkérőnek a közpénzek felhasználásakor a hatékony és felelős gazdálkodás elvét szem előtt tartva kell eljárnia.

Az Európai Unióban letelepedett gazdasági szereplők és a közösségi származású áruk számára nemzeti elbánást kell nyújtani a közbeszerzési eljárásban. Az Európai Unión kívül letelepedett gazdasági szereplők és a nem közösségi származású áruk számára nemzeti elbánást a közbeszerzési eljárásban a Magyarországnak és az Európai Uniónak a közbeszerzések terén fennálló nemzetközi kötelezettségeivel összhangban kell nyújtani.

A közbeszerzési eljárás nyelve a magyar, az ajánlatkérő a közbeszerzési eljárásban lehetővé teheti - de nem követelheti meg - a magyar helyett más nyelv használatát is.

**VII. FEJEZET**

**A KÖZBESZERZÉSI ELJÁRÁS ELŐKÉSZÍTÉSE**

***1.A közbeszerzési terv***

Az adott évre tervezett közbeszerzési eljárásokról, illetve az éves beszerzésekről a Közbeszerző a tervezett/elfogadott éves költségvetés (terv)számai alapján minden év március 8-áig köteles az éves összesített közbeszerzési terv (közbeszerzési terv) előkészítéséhez a tervezett, a Kbt. hatálya alá tartozó beszerzések vonatkozásában a megfelelő adatokat összegezni. Ennek érdekében – a jegyző jóváhagyásával - adatközlésre kérheti fel az érintett szervezeteket, szervezeti egységeket, azok vezetőit. A Közbeszerző a megküldött adatok alapján – a jelen szabályzat ***3. számú melléklet*** szerinti minta alapján – összeállítja a közbeszerzési tervet, és azt a jegyző által meghatározott módon benyújtja a Döntéshozónak jóváhagyásra olyan időpontban, hogy a Kbt. 42. § (1) bekezdésében a közbeszerzési terv elfogadására meghatározott határidő (március 31.) betartása biztosítható legyen.

A Döntéshozó által jóváhagyott véglegesített éves közbeszerzési tervet a Közbeszerző közzéteszi az Ajánlatkérő honlapján és a Közbeszerzési Hatóság által működtetett Közbeszerzési Adatbázisban, valamint az EKR-ben. A közbeszerzési tervnek a honlapon a tárgyévet követő évre vonatkozó közbeszerzési terv honlapon történő közzétételéig kell elérhetőnek lennie. A közbeszerzési terv a honlapon a következő tartalommal jelenik meg:

- Ajánlatkérő megnevezése;

- Költségvetési Szervezet / illetékes Bizottságok megnevezése;

- Előterjesztő igazgatóság megnevezése;

- Becsült érték;

- a közbeszerzési eljárások tárgyai (árubeszerzés, építési beruházás, szolgáltatás megrendelés) szerinti bontásban,

- az eljárás rendje szerint csoportosított (közösségi értékhatárt elérő, nemzeti értékhatárt elérő) közbeszerzések,

- a közbeszerzési eljárások indításának tervezett időpontja,

- Megvalósulás (év);

- Lebonyolító megnevezése.

A közbeszerzési terv nem vonja maga után az abban megadott közbeszerzésre vonatkozó eljárás lefolytatásának kötelezettségét. Az ajánlatkérő továbbá a közbeszerzési tervben nem szereplő közbeszerzésre vagy a tervben foglaltakhoz képest módosított közbeszerzésre vonatkozó eljárást is lefolytathatja, ha az általa előre nem látható okból előállt közbeszerzési igény vagy egyéb változás merült fel. Az ilyen igény vagy változás felmerülésekor a közbeszerzési tervet módosítani kell, megadva a módosítás indokát is.

A közbeszerzési tervet az ajánlatkérőnek legalább öt évig meg kell őriznie. A közbeszerzési terv nyilvános.

*A közbeszerzési terv előkészítéséért felelős*: Közbeszerző, az adatközlő szervezetek, belső szervezeti egységek vezetői és az adatközlésben közreműködő munkatársaik,

*A közbeszerzési terv pénzügyi-költségvetési megfelelőség ellenőrzéséért felelős*: a Gazdasági Igazgató és az ellenőrzésben közreműködő munkatársa

*A közbeszerzési tervet jóváhagyja*: Döntéshozó

*Határidő*: tárgyév március 31.

***2. A közbeszerzési terv módosítása***

Az év közben felmerülő beszerzési igényre tekintettel a korábban már jóváhagyott közbeszerzési tervet módosítani kell. A közbeszerzési terv módosítására a VII. fejezet 1. pontjában előírtak megfelelően alkalmazandóak. A Közbeszerző gondoskodik a közbeszerzési terv szükség szerinti aktualizálásáról, módosításáról.

*A közbeszerzési terv módosítását előkészíti*: Közbeszerző

*A módosított közbeszerzési tervet jóváhagyja*: Döntéshozó

***3. A közbeszerzések dokumentálásának általános rendje***

Az ajánlatkérő minden egyes közbeszerzési eljárását - annak előkészítésétől az eljárás alapján kötött szerződés teljesítéséig terjedően - írásban, vagy a közbeszerzési eljárás elektronikus lefolytatása esetén külön, a vonatkozó jogszabály szerint elektronikusan, az EKR-ben köteles dokumentálni.

A közbeszerzési eljárás előkészítésével, lefolytatásával kapcsolatban keletkezett összes iratot a közbeszerzési eljárás lezárulásától [Kbt. 37. § (2) bekezdés], a szerződés teljesítésével kapcsolatos összes iratot a szerződés teljesítésétől számított öt évig meg kell őrizni. Ha a közbeszerzéssel kapcsolatban jogorvoslati eljárás indult, az iratokat annak - bírósági felülvizsgálat esetén a felülvizsgálat - jogerős befejezéséig, de legalább az említett öt évig kell megőrizni.

Az ajánlatkérő köteles a Közbeszerzési Hatóság vagy jogszabályban feljogosított más szervek kérésére a közbeszerzéssel kapcsolatos iratokat megküldeni vagy részükre elektronikus úton hozzáférést biztosítani.

A dokumentálás rendje különösen az alábbiakat foglalja magában:

- az ajánlatkérőnél erre tekintettel kialakított szabályok megtartását (például: iratkezelési szabályzat, SZMSZ idevonatkozó részei, stb.);

- az adott közbeszerzési eljárás során gyakorolt eljárási cselekményeknek jegyzőkönyvben történő rögzítése;

- a jegyzőkönyvvezetés alapvető szabályainak rögzítése;

- a Bíráló Bizottsági (Bizottsági) jegyzőkönyvek megőrzése;

- az adott közbeszerzési eljárás során keletkezett valamennyi irat megőrzése;

- a szerződés nyilvántartása, a teljesítés ellenőrzése.

***4. Az ajánlatkérő nevében eljáró személyekkel kapcsolatos szabályok***

Az ajánlatkérő nevében eljáró személyek, illetve mindazon személyek, akik az adott beszerzés előkészítő, vagy más szakaszában bármi módon részt vesznek összeférhetetlenségi nyilatkozatot kötelesek írásban tenni.

**4.1. Az ajánlatkérő nevében eljáró és az eljárásba bevont személyekkel, szervezetekkel szembeni követelmények**

A közbeszerzés előkészítésében, a felhívás, a dokumentáció elkészítésében, az ajánlatok értékelésében, valamint az eljárás más szakaszában az ajánlatkérő nevében eljáró, illetőleg az eljárásba bevont személyeknek, illetőleg szervezeteknek, közreműködőknek a Kbt. és a Kbt. felhatalmazásával, illetve végrehajtására kiadott egyéb jogszabályok előírásainak maradéktalan betartásával a Kbsz-ben foglaltak szerint kötelesek eljárni a Kbt. hatálya alá tartozó és a Kbt. szabályai szerint lefolytatandó beszerzések során.

**4.2. A Bírálóbizottság (Bizottság)**

A részvételi jelentkezések/ajánlatok elbírálásával kapcsolatos bírálóbizottsági feladatokra – azok konkrét felmerülése előtt megfelelő időpontban – a Polgármester Bírálóbizottságot hoz létre az általa – a Kbt. és a Kbsz. keretei között – meghatározott összetételben.

A Bírálóbizottság (a továbbiakban Bizottság) létrehozásánál törekedni kell arra, hogy a tagok száma páratlan legyen. A Bizottságot az egyes beszerzésekre külön-külön kell létrehozni. A Bizottság összetételét oly módon kell meghatározni, hogy rendelkezzen közbeszerzési, jogi, pénzügyi és az adott beszerzés szerinti ágazatszakmai szakértelemmel bíró taggal (tagokkal).

A Bizottságot annak elnöke – akadályoztatása esetén elnökhelyettese – hívja össze és vezeti üléseit. A Bizottság akkor határozatképes, ha a Kbt. által megkövetelt szakértelem jelen van, és egyidejűleg a szavazati joggal rendelkező tagok több mint fele jelen van. A Bírálóbizottság egyszerű szótöbbséggel határoz.

A Közbeszerző a Bizottság üléséről, az ott elhangzottakról, így különösen a szakmai véleményekről, a döntési javaslat (szakvélemény) kialakítása szempontjából lényeges körülményekről, adatokról, információkról jegyzőkönyvet köteles készíteni és azt az eljárás irataihoz csatolják. A jegyzőkönyvet az ülésen jelenlévő tagok kézjegyükkel hitelesítik. Amennyiben az adott eljárásban az Ajánlatkérő alkalmaz ilyet, az értékelő ülésről készült jegyzőkönyvhöz mellékelni kell a tagok indokolással ellátott bírálati lapjait is.

A Bizottság az érvényesnek tartott részvételi jelentkezéseket/ajánlatokat a felhívásban megadott szempontok szerint értékeli és írásbeli szakvéleményt, valamint döntési javaslatot készít a Döntéshozó részére, melyben javaslatot tesz arra, hogy – az ajánlati felhívásban megfogalmazott értékelési szempontokat figyelembe véve – melyik ajánlat minősül a legkedvezőbbnek, illetve szükség(igény) esetén második legkedvezőbb ajánlatnak. Ennek során felelős az objektív, a Kbt.-ben meghatározott szempontok szerinti értékelésért. A Bizottság javaslatot tesz a részvételre jelentkezők/ajánlattevők által benyújtott részvételi jelentkezések/ajánlatok érvényességére/érvénytelenségére, valamint az eljárás eredményességére/ eredménytelenségére.

A Bizottság hatásköre: az eljárás megindítását követően a Szabályzatban foglalt eljárási cselekmények szabályszerű lefolytatása, a vonatkozó jogszabályok betartásának biztosítása, az eljárás eredményét tartalmazó döntés szakmai előkészítése, döntési javaslat megtétele.

*A Bizottság elnökét, elnökhelyettesét, tagjait kijelöli*: Polgármester

A Bizottság feladata különösen:

- ajánlatok, jelentkezések elbírálása és értékelése;

- eljárást lezáró döntés szakmai előkészítése;

- döntési javaslat elkészítése;

**4.3 A felelős akkreditált közbeszerzési szaktanácsadó bevonása**

A felelős akkreditált közbeszerzési szaktanácsadó az ajánlatkérővel polgári jogi vagy munkaviszonyban álló azon természetes személy vagy szervezet, akit/amelyet az arra jogosult szerv nyilvántartásba vett, a felelős akkreditált közbeszerzési szaktanácsadók névjegyzékébe bejegyzett. A felelős akkreditált közbeszerzési szaktanácsadó szakértelmével köteles a közbeszerzési eljárás jogszabályoknak megfelelő lefolytatását elősegíteni, adott esetben a döntés előkészítésében részt venni. A felelős akkreditált közbeszerzési szaktanácsadó a közbeszerzési eljárás előkészítése és lefolytatása során a közbeszerzési szakértelmet biztosítja.

A felelős akkreditált közbeszerzési szaktanácsadó a közbeszerzési szakértelem biztosításával közreműködik különösen az alábbi feladatok ellátásában:

- az ajánlati, ajánlattételi, részvételi felhívás elkészítése;

- a dokumentáció elkészítése;

- közbeszerzési eljárás egyes eljárási cselekményei

azzal, hogy a pénzügyi-, műszaki-, árazási-, alkalmassági kérdésekben, valamint a bírálati szempontok meghatározásában a Közbeszerző, illetve az általa bevont egyéb közreműködő a kompetens és felelős személy/szervezet, szervezeti egység.

**4.4. A Közbeszerző**

A közbeszerző különösen:

- előkészíti és lebonyolítja a közbeszerzési eljárást az ajánlatkérő illetékes belső szervezeti egységének, külső szervezetének igénybejelentése alapján,

- elkészíti a felhívás és dokumentáció, valamint az egyéb szükséges iratok tervezeteit, a szükség esetén igénybevett felelős akkreditált közbeszerzési szaktanácsadó, valamint az adott közbeszerzési eljárás kapcsán illetékes belső szervezeti egységek, egyéb közreműködők segítségével,

- szükség szerint az ajánlatkérő nevében értesíti az ajánlattevőket vagy részvételre jelentkezőket, valamint a kiegészítő tájékoztatást nyújt (Kbt. 56. §), a hiánypótlást (Kbt. 71. §), a felvilágosítást (Kbt. 71. §), megalapozó adatokat és indokolást (Kbt. 72. §) kér.

- gondoskodik a Kbsz.-ben részére meghatározott feladatok határidőben, a vonatkozó jogszabályoknak megfelelően történő ellátásáról,

- a közbeszerzési eljárás megindítását megelőzően gondoskodik a beszerzés pénzügyi fedezete biztosításáról szóló (a Gazdasági Igazgató által aláírt) igazolás beszerzéséről,

- felelős az éves statisztikai összegezésnek a Közbeszerzési Hatóság részére határidőben történő megküldéséért,

- szervezi és koordinálja a Bírálóbizottság munkáját,

- feladatait szükség szerint az illetékes belső szervezeti egységek közreműködésével (bevonásával) látja el, akik közreműködőnek minősülnek.

A Közbeszerző a feladatait szakértő (felelős akkreditált közbeszerzési szaktanácsadó, ügyvéd, stb.) útján is elláthatja.

**4.5. A Döntéshozó:**

a Döntéshozó dönt különösen:

- a Közbeszerző javaslata alapján az éves közbeszerzési terv jóváhagyásáról

- a közbeszerzési eljárások megindításáról, azzal, hogy a közbeszerzési eljárás szakmai követelményei tekintetében – a Képviselő-testület által kialakított bizottságok hatásköréről, a bizottságok és tanácsnokok feladatköréről szóló 45/2001.(XII.22.) Budapest Főváros II. Kerületi Önkormányzat Képviselő-testületének önkormányzati rendeletében foglaltakkal összhangban – az Előkészítő bizottság és a Döntés előkészítő igazgatóság véleményére támaszkodik, azok javaslata alapján dönt.

- a közbeszerzési eljárások eredményéről,

- szükség szerint az eljárási határidő meghosszabbításáról, a hirdetmény vagy felhívás visszavonásáról, módosításáról,

**4.6. Az összeférhetetlenség megállapítása**

Az ajánlatkérő köteles minden szükséges intézkedést megtenni annak érdekében, hogy elkerülje az összeférhetetlenséget és a verseny tisztaságának sérelmét eredményező helyzetek kialakulását.

Összeférhetetlen és nem vehet részt az eljárás előkészítésében és lefolytatásában az ajánlatkérő nevében olyan személy vagy szervezet – ideértve a közbeszerzési szolgáltatót, valamint az általa foglalkoztatottakat is –, amely funkcióinak pártatlan és tárgyilagos gyakorlására bármely okból, így különösen gazdasági érdek vagy az eljárásban részt vevő gazdasági szereplővel fennálló más közös érdek miatt nem képes.

Összeférhetetlen és nem vehet részt az eljárásban ajánlattevőként, részvételre jelentkezőként, alvállalkozóként vagy az alkalmasság igazolásában részt vevő szervezetként

*a)* az ajánlatkérő által az eljárással vagy annak előkészítésével kapcsolatos tevékenységbe bevont személy vagy szervezet,

*b)* az a szervezet, amelynek

*ba)* vezető tisztségviselőjét vagy felügyelőbizottságának tagját,

*bb)* tulajdonosát,

*bc)* a *ba)-bb)* pont szerinti személy közös háztartásban élő hozzátartozóját az ajánlatkérő az eljárással vagy annak előkészítésével kapcsolatos tevékenységbe bevonta, ha közreműködése az eljárásban a verseny tisztaságának sérelmét eredményezheti.

(4) A (3) bekezdésben foglaltak mellett - a nyilvánosan működő részvénytársaság kivételével - összeférhetetlen és nem vehet részt az eljárásban ajánlattevőként, részvételre jelentkezőként, alvállalkozóként vagy az alkalmasság igazolásában részt vevő szervezetként

*a) a köztársasági elnök,*

*b) az Országgyűlés elnöke, alelnöke,*

*c) a Kormány tagja,*

*d) a Kúria elnöke, az Országos Bírósági Hivatal elnöke,*

*e) a legfőbb ügyész,*

*f) az Alkotmánybíróság elnöke,*

*g) az Állami Számvevőszék elnöke,*

*h)* a Közbeszerzési Hatóság, az Egyenlő Bánásmód Hatóság, a Gazdasági Versenyhivatal, a Nemzeti Adatvédelmi és Információszabadság Hatóság, a Nemzeti Választási Iroda, a Központi Statisztikai Hivatal, az Országos Atomenergia Hivatal, a Szellemi Tulajdon Nemzeti Hivatala, a Nemzeti Adó- és Vámhivatal, a Nemzeti Kutatási, Fejlesztési és Innovációs Hivatal, a Nemzeti Média- és Hírközlési Hatóság, a Magyar Energetikai és Közmű-szabályozási Hivatal vezetője, vagy

*i)* a Magyar Nemzeti Bank elnöke

tulajdonában, vagy az *a)-i)* pont szerinti személlyel közös háztartásban élő hozzátartozója tulajdonában álló szervezet.

Az ajánlatkérő köteles felhívni az eljárás előkészítésébe bevont személy vagy szervezet figyelmét arra, ha ezen pont alapján - különösen az általa megszerzett többlet-információkra tekintettel - a közbeszerzési eljárásban történő részvétele összeférhetetlenséget eredményezne.

Az ajánlatkérő nevében eljáró és az ajánlatkérő által az eljárással vagy annak előkészítésével kapcsolatos tevékenységbe bevont személy vagy szervezet írásban köteles nyilatkozni arról, hogy vele szemben fennáll-e a Kbt. 25. § szerinti összeférhetetlenség.

*Az összeférhetetlenség vizsgálatáért és az összeférhetetlenségi nyilatkozat megtételének ellenőrzéséért felelős*: az a személy vagy szerv, aki/amely dönt a nyilatkozni köteles személy vagy szerv közbeszerzési eljárásba való bevonásáról.

*Az összeférhetetlenségi nyilatkozat megtételéért felelős*: az ajánlatkérő nevében eljáró és az ajánlatkérő által az eljárással vagy annak előkészítésével kapcsolatos tevékenységbe bevont személy vagy szervezet.

**4.7. Titoktartási nyilatkozat**

Az adott közbeszerzési eljárásban részt vevő személyek, függetlenül attól, hogy az eljárásba az ajánlatkérő közvetlenül delegálta, vagy polgári jogi szerződés alapján fejtik ki tevékenységüket, illetve attól, hogy ezt az ajánlattevő ajánlatában kifejezetten kérte-e kötelesek titoktartási nyilatkozatot tenni. A titoktartási nyilatkozatnak tartalmaznia kell különösen, hogy a nyilatkozatot tevő a Szabályzat alapelveinek maradéktalan érvényesülése érdekében az eljárás során tudomására jutott információt bizalmasan kezeli, harmadik személy jogosulatlan hozzáférését megakadályozza.

*A titoktartási nyilatkozat megtételének ellenőrzéséért felelős*: az a személy vagy szerv, aki dönt a nyilatkozni köteles személy vagy szerv közbeszerzési eljárásba való bevonásáról.

*A titoktartási nyilatkozat megtételéért felelős*: az ajánlatkérő nevében eljáró és az ajánlatkérő által az eljárással vagy annak előkészítésével kapcsolatos tevékenységbe bevont személy vagy szervezet.

***5. A beszerzés becsült értékének meghatározása***

A beszerzés becsült értékének meghatározása különösen fontos a közbeszerzési terv elkészítésének folyamatában. A becsült érték helytállóságát valamennyi konkrét közbeszerzés megindítását megelőzően ellenőrizni kell. A beszerzés értékének megállapításánál a Kbt. 16-19. §-ai alapján kell eljárni.

Az ajánlatkérő által alkalmazandó eljárási rezsimet (uniós, vagy nemzeti) közbeszerzés értéke figyelembevételével kell meghatározni.

Tilos a Kbt., a Kbsz. alkalmazásának megkerülése céljából a közbeszerzést részekre bontani.

*A beszerzés értékének meghatározásáért felelős*: A Döntés előkészítő

***6. A konkrét eljárás megindításának előkészítése***

**6.1 A közbeszerzési eljárás típusának meghatározása**

A beszerzés tárgyának, értékének, sajátosságának és egyéb, az eljárást befolyásoló körülmények figyelembe vételével, a szakmai megalapozottság egyidejű ismertetését követően, a Döntéshozó dönt az alkalmazni kívánt közbeszerzési eljárás fajtájáról.

*A döntést előkészíti*: a Döntés előkészítő

*Eljárási fajta alkalmazásáról dönt*: Döntéshozó

**6.2. A pénzügyi fedezet igazolása**

A realizálni kívánt beszerzési igény pénzügyi fedezetének meglétét, illetve a teljesítési időpontban való rendelkezésre állásának biztosítékát igazolni kell.

*Pénzügyi fedezetet igazolja*: Gazdasági Igazgató

*Határidő*: az eljárást megindítása

**6.3. Szerződés megkötéséhez szükséges engedély**

Amennyiben a beszerzés jellege, értéke megkívánja, a szerződés megkötéséhez szükséges engedélyeket be kell szerezni.

*Az engedélyek beszerzéséért felelős*: Közbeszerző, illetve a Döntés előkészítő

*Határidő*: az eljárást megindítása

**6.4. A hirdetmény elkészítése**

A beszerzés tárgyával szemben támasztott műszaki követelmények, specifikációk ismeretében a Közbeszerző, illetve a Döntés előkészítő elkészítik az eljárást megindító hirdetményt (ajánlati felhívást, részvételi felhívást, ajánlattételi felhívást).

*Hirdetményt elkészíti, tartalmát véglegesíti*: Közbeszerző, illetve a Döntés előkészítő

A felhívásban a Kbt. 62. § (1) és (2) szerinti kizáró okokról minden esetben rendelkezni kell, a Kbt. 63. § szerinti kizáró okokról pedig rendelkezni lehet.

A felhívásban a szerződés teljesítésére való alkalmasság igazolásait a Kbt. 65. § szerint lehet előírni. Az ajánlatkérő csak a közbeszerzési dokumentumokban megindokolt kivételes esetben tekinthet el attól, hogy a műszaki és szakmai alkalmasságra vonatkozó alkalmassági feltételt előírjon, és csak akkor, ha a beszerzés egyedi jellemzői alapján a teljesítés megfelelősége szempontjából ilyen alkalmassági feltétel előírása nem szükséges. Nem szükséges külön indokolás, ha a hirdetmény nélküli tárgyalásos eljárás jogalapja szerint csak meghatározott gazdasági szereplő hívható fel ajánlattételre. Az alkalmassági követelményeket az eljárást megindító felhívásban pontosan meg kell jelölni.

A felhívásban elő kell írni a Kbt. 66. § (2) bekezdés alapján, hogy az ajánlatnak tartalmaznia kell különösen az ajánlattevő kifejezett nyilatkozatát az ajánlati felhívás feltételeire, a szerződés megkötésére és teljesítésére, valamint a kért ellenszolgáltatásra vonatkozóan. Az ajánlatban továbbá az ajánlattevőnek nyilatkoznia kell arról, hogy a kis- és középvállalkozásokról, fejlődésük támogatásáról szóló törvény szerint mikro-, kis- vagy középvállalkozásnak minősül-e. Az ajánlatnak felolvasólapot kell tartalmaznia, amely feltünteti ajánlat esetében a Kbt. 68. § (4) bekezdés, részvételi jelentkezés esetében a Kbt. 68. § (5) bekezdés szerinti információkat.

Feltételes közbeszerzés – az erre vonatkozó figyelemfelhívás mellett – indítható, ha az ajánlatkérő támogatásra irányuló igényt (pályázatot, projektjavaslatot, támogatási szerződés-módosítást vagy változás bejelentést) nyújtott be vagy fog benyújtani - függetlenül attól, hogy sor került-e már a támogatás pályázati felhívásának megjelenésére - és az ajánlatkérő a támogatásra irányuló igény el nem fogadását, vagy az igényeltnél kisebb összegben történő elfogadását olyan körülménynek tekinti, amely miatt az eljárást eredménytelenné nyilváníthatja.

A felhívás elkészítésekor különös gondot kell fordítani a Kbt. 76. § (2) bekezdés a), b), vagy c) pontja szerinti értékelési szempont kiválasztására..

Nyílt eljárás megindítása esetén az ajánlat benyújtására vonatkozó határidőt (ajánlattételi határidő) az ajánlatkérő nem határozhatja meg az ajánlati felhívást tartalmazó hirdetmény feladásának napjától számított, a Kbt-ben foglaltaknál rövidebb időtartamban.

**6.5. A közbeszerzési dokumentumok (továbbiakban: dokumentáció) elkészítése**

A dokumentáció tartalmazza az ajánlat elkészítésével kapcsolatban az ajánlattevők részére szükséges műszaki és egyéb információkról szóló tájékoztatást, a szerződéstervezetet, valamint az ajánlat részeként benyújtandó igazolások, nyilatkozatok jegyzékét. A dokumentációban ajánlott igazolás- és nyilatkozatminták szerepelhetnek. Amennyiben a dokumentációt már a részvételi szakaszban rendelkezésre bocsátják, a közbeszerzési eljárás részvételi szakaszára vonatkozóan is tartalmazhat tájékoztatást. Építési beruházás megvalósítására vonatkozó közbeszerzési eljárásban a megfelelő ajánlattétel, továbbá az ajánlatok érdemi összehasonlítása érdekében az ajánlatkérő köteles a közbeszerzés tárgyára vonatkozó, annak megfelelő árazatlan költségvetést az ajánlattevők rendelkezésére bocsátani.

A dokumentáció tartalmának a felhívásban előírtakkal összhangban kell állnia. Ahol a Kbt. a felhívásban kötelező jelleggel írja elő valamely feltétel, követelmény, stb. feltüntetését, úgy azoknak a dokumentációban való meghatározása nem elegendő.

A dokumentáció elkészítéséhez az előzetes igényfelmérésen alapuló műszaki specifikációt a Döntés előkészítő bocsátja a dokumentációt készítő szerv rendelkezésére.

*A beszerzés műszaki leírását elkészíti*: a Döntés előkészítő

A dokumentációnak a Kbt. 7. §-ai által előírtakat tartalmaznia kell.

Az ajánlattal szemben támasztott valamennyi formai és tartalmi követelményt a felhívásban vagy a dokumentációban egyértelműen rögzíteni kell. Kivételt képez ez alól a Kbt.-ben egyértelműen meghatározott, az ajánlat tartalmával kapcsolatos előírások.

Ha a beszerzés tárgya építési beruházás, úgy a dokumentáció elkészítésekor az építési beruházások, valamint az építési beruházásokhoz kapcsolódó tervezői és mérnöki szolgáltatások közbeszerzésének részletes szabályairól szóló 322/2015. (X. 30.) Korm. rendelet szabályai szerint kell eljárni.

**VIII. FEJEZET**

**A KONKRÉT KÖZBESZERZÉSI ELJÁRÁS MEGINDÍTÁSÁRA, LEFOLYTATÁSÁRA VONATKOZÓ SZABÁLYOK**

A VII. és a VIII. fejezetben meghatározott szabályokat az eljárási fajtákra vonatkozó eltérésekkel kell alkalmazni. Erre való tekintettel ahol e fejezet ajánlatot, ajánlattételi felhívást, ajánlattevőt ír, úgy ezen fogalmak alatt jelentkezést, jelentkezési határidőt, jelentkezőt is érteni kell.

Az EKR rendelettel összhangban a 2018. április 15. napjától indított közbeszerzési eljárásokat az EKR rendelet alkalmazásával az Elektronikus Közbeszerzési Rendszeren (a továbbiakban: EKR) keresztül kell lebonyolítani. Az EKR használata során figyelembe kell venni az EKR hivatalos honlapján (https://ekr.gov.hu) elérhető felhasználói kézikönyvet. Az EKR rendszerhez kapcsolódó szerepköröket és az ahhoz tartozó jogosultságokat jelen szabályzat 4. számú melléklete tartalmazza. Az EKR-en keresztül bonyolított eljárások tekintetében az eljárási cselekmények elvégzése az EKR-en keresztül történik, így a jelen szabályzatban rögzített eljárási cselekményeket az EKR rendszerre vonatkozó eltérésekkel kell elvégezni, alkalmazni.

*A konkrét közbeszerzési eljárás megindításáról döntést hoz*: Döntéshozó

***1. A hirdetmény közzététele***

A közbeszerzési eljárás előkészítő szakaszában kiválasztott eljárási fajtának megfelelő hirdetmény közzétételéről, közvetlen megküldéséről a Közbeszerző gondoskodik.

Az ajánlatkérőnek a hirdetményeket külön jogszabályban meghatározott elektronikus úton és módon kell megküldenie a Közbeszerzési Hatóságnak. Az ajánlatkérő a hirdetményeket a külön jogszabályban meghatározott minta szerint köteles közzétenni. Az alkalmazandó hirdetménymintákra, kötelező tartalmi elemeikre és a hirdetmények megküldésére, ellenőrzésére és az ellenőrzés díjára, feladására, valamint közzétételének rendjére vonatkozó részletes szabályokat a közbeszerzési és tervpályázati hirdetmények feladásának, ellenőrzésének és közzétételének szabályairól, a hirdetmények mintáiról és egyes tartalmi elemeiről, valamint az éves statisztikai összegezésről szóló 44/2015. (XI. 02.) MvM rendelet tartalmazza.

A Kbt. Második rész szerinti eljárás alkalmazása esetén főszabály szerint közzététel alatt a hirdetménynek az Európai Unió Hivatalos Lapjában történő közzétételt kell érteni. A hirdetményt közzététel céljából meg kell küldeni a Közbeszerzési Hatóságnak, aki gondoskodik a hirdetmény feladásáról.

A Kbt. Harmadik rész szerinti eljárásban közzététel alatt – adott esetben - a Közbeszerzési Adatbázisban (KBA) történő közzétételt kell érteni. A hirdetményt közzététel céljából fel kell adni (amely időpontban a közbeszerzési eljárás megindul) a Közbeszerzési Hatóságnak, aki gondoskodik a hirdetmény megjelentetéséről.

Amennyiben a hirdetmény ellenőrzése kötelező vagy azt a kérelmező kéri, a hirdetmények ellenőrzéséért ellenőrzési díjat kell fizetni.

*A hirdetmény ellenőrzési díjának megfizetését kezdeményezi*: Közbeszerző

*A hirdetmény ellenőrzési díjának megfizetését teljesíti*: Gazdasági Igazgató

***2. A dokumentáció rendelkezésre bocsátása***

A dokumentációt a hirdetményben így megjelölt szerv, személy bocsátja az ajánlattevők rendelkezésére. Ennek keretében biztosítja, hogy a dokumentáció korlátlanul és teljes körűen, közvetlenül és díjmentesen elektronikusan elérhető a Kbt.-ben előírt időpontban és határidőig.

A dokumentáció tartalmazza az ajánlat elkészítésével kapcsolatban az ajánlattevők részére szükséges információkról szóló tájékoztatást, valamint az ajánlat részeként benyújtandó igazolások, nyilatkozatok jegyzékét. A dokumentációban ajánlott igazolás- és nyilatkozatminták szerepelhetnek. Amennyiben a dokumentációt már a részvételi szakaszban rendelkezésre bocsátják, a közbeszerzési eljárás részvételi szakaszára vonatkozóan is tartalmazhat tájékoztatást. Építési beruházás megvalósítására vonatkozó közbeszerzési eljárásban a megfelelő ajánlattétel, továbbá az ajánlatok érdemi összehasonlítása érdekében az ajánlatkérő köteles a közbeszerzés tárgyára vonatkozó, annak megfelelő árazatlan költségvetést az ajánlattevők rendelkezésére bocsátani.

***3. A kiegészítő tájékoztatás, konzultáció, a helyszíni bejárás megtartása***

A kiegészítő tájékoztatás megadásáért, a konzultáció, helyszíni bejárás jogszabályszerű lefolytatásáért a Közbeszerző felelős. Az ajánlattevőktől határidőben érkező, az ajánlat elkészítésével kapcsolatos, írásban feltett kérdésekre, a Kbt. 56. §-ában foglaltak figyelembe vételével a válaszok, az érintett szakterület vezetőjével folytatott előzetes egyeztetést követően, valamennyi ajánlattevőnek megküldésre kerül. Az érvényesen feltett kérdések és azokra adott válaszok tartalmát az ajánlattételi határidő lejártáig hozzáférhetővé kell tenni.

A konzultáción a beszerzés tárgyának megfelelő szakmai szervezeti egység jelenlétét (képviseletét) biztosítani kell.

*A tájékoztatás jogszerű megadásáról gondoskodik*: Közbeszerző

*A tájékoztatás szakmai megalapozottságát igazolja*: a Döntés előkészítő.

***4. Az ajánlatok és részvételi jelentkezések bontása***

Ajánlatok vagy részvételi jelentkezések bontását a hirdetményben, felhívásban meghatározott időpontban és helyszínen, amennyiben az eljárás az EKR-en keresztül történik, az EKR rendeletben foglaltak szerint kell megkezdeni. A bontást a Közbeszerző végzi, melyről írásos jegyzőkönyvet készít, kivéve az EKR-en keresztül bonyolított eljárásokat, amelyek esetében az EKR automatikusan végzi el az ajánlatok bontását.

A bontáson jelenlévő személyek körét a Kbt. 68. § (3) bekezdése tartalmazza.

A bontás során ismertetni kell az ajánlattevők nevét, címét (székhelyét, lakóhelyét), valamint azokat a főbb, számszerűsíthető adatokat, amelyek az értékelési szempont (részszempontok) alapján értékelésre kerülnek.

Az ajánlatkérő az ajánlatok - tárgyalásos eljárásban a végleges ajánlatok - bontásának megkezdésekor, az ajánlatok felbontása előtt közvetlenül ismertetheti a szerződés teljesítéséhez rendelkezésre álló anyagi fedezet összegét.

A bontási jegyzőkönyvnek tartalmaznia kell különösen:

- a bontás helyét, időpontját;

- a bontási eljárás főbb fázisait;

- a kötelezően ismertetendő adatokat;

- a jelenlévők körét;

- a bontáson megjelent Közbeszerző aláírását;

A bontásról készített jegyzőkönyvet a bontástól számított 5 napon belül meg kell küldeni az összes ajánlattevő, részvételre jelentkező részére.

*A bontás jogszerűségéért felel*: Közbeszerző

*A jegyzőkönyvet megküldi*: Közbeszerző

*Határidő*: bontástól számított 5 nap.

***5. Az ajánlatok és részvételi jelentkezések elbírálása***

Az ajánlatok és részvételi jelentkezések elbírálása során az ajánlatkérőnek meg kell vizsgálnia, hogy az ajánlatok, illetve részvételi jelentkezések megfelelnek-e a közbeszerzési dokumentumokban, valamint a jogszabályokban meghatározott feltételeknek.

Az ajánlatkérő köteles megállapítani, hogy mely ajánlat vagy részvételi jelentkezés érvénytelen, és hogy van-e olyan gazdasági szereplő, akit az eljárásból ki kell zárni.

Ajánlatkérő az ajánlatok és részvételi jelentkezések bírálatát a Kbt.-ben rögzített eljárásnak és menetrendnek megfelelően, különösen a Kbt. 69. § -ban rögzített folyamat alapján végzi.

Az egy szakaszból álló eljárásokban az ajánlati vagy ajánlattételi felhívásban előírtaknak megfelelően kell megítélni az ajánlattevő szerződés teljesítésére való alkalmasságát vagy alkalmatlanságát.

Az ajánlatkérő köteles az ajánlatokat, valamint a részvételi jelentkezéseket elbírálni, kivéve, ha a közbeszerzés megkezdését vagy több szakaszból álló eljárás ajánlattételi szakaszában az ajánlattételi határidő lejártát követően - általa előre nem látható és elháríthatatlan ok következtében - beállott lényeges körülmény miatt a szerződés megkötésére vagy a szerződés megkötése esetén a teljesítésre nem lenne képes. Ebben az esetben az ajánlatkérőnek az eljárást eredménytelenné kell nyilvánítania.

***6. A hiánypótlás és felvilágosítás kérése***

Az ajánlatkérő köteles az összes ajánlattevő számára azonos feltételekkel biztosítani a hiánypótlás lehetőségét, valamint az ajánlatokban található, nem egyértelmű kijelentések, nyilatkozatok, igazolások tartalmának tisztázása érdekében az ajánlattevőktől felvilágosítást kérni.

A hiánypótlásra vagy a felvilágosítás nyújtására vonatkozó felszólítást az ajánlatkérő a többi ajánlattevő egyidejű értesítése mellett közvetlenül köteles az ajánlattevők részére megküldeni, megjelölve a határidőt, továbbá a hiánypótlási felhívásban a pótlandó hiányokat.

A hiánypótlást követően az ajánlatkérő köteles újabb hiánypótlást elrendelni, ha a korábbi hiánypótlási felhívás(ok)ban nem szereplő hiányt észlelt.

*A pótolható hiányosságokat megállapítja, a hiánypótlási tárgykörről az ajánlattevőket értesíti*: Közbeszerző

A hiánypótlást követően az ajánlatkérőnek meg kell győződnie, hogy az így benyújtott ajánlatnak a hiánypótlással nem érintett része megegyezik-e az eredeti ajánlat tartalmával, és eltérés esetén kizárólag az eredeti példány vehető figyelembe.

***7. Érvénytelenségi, kizárási, valamint az alkalmassági feltételek, szempontok vizsgálata***

Az ajánlatok érvényességét, érvénytelenségét vizsgálni kell az ajánlatok bírálata során. Az ajánlatok szakmai tartalmának (műszaki követelményeknek való teljes körű megfelelése) értékelése a Bizottság feladatkörébe tartozik.

Az ajánlatok bontását követően a Bizottság ajánlatonként ellenőrzi, hogy azok megfelelnek-e az előírt formai követelményeknek, az ajánlatok tartalmazzák-e a kötelezően becsatolandó igazolások, nyilatkozatok, okiratok, egyéb dokumentumok körét, illetve a benyújtott igazolások, nyilatkozatok tartalmát is megvizsgálja, majd ennek eredményét ajánlatonként összesíti. Az összesítésben a Kbt. megfelelő jogszabály helyének feltüntetésével, külön kell kitérni az érvénytelenséget, és kizárást eredményező körülményekre.

*Érvénytelenné nyilvánításra javaslatot tesz*: Bizottság

*Alkalmatlanság megállapítására javaslatot tesz*: Bizottság

*Kizáró körülményeket feltárja*: Bizottság

*Dönt*: Döntéshozó

*Az ajánlattevőket értesíti*: Közbeszerző

Az ajánlatok elbírálása során a Kbt. 69-72. §-aiban foglaltakra is tekintettel kell lenni, így a nyilvánvaló számítási hiba javításáról az ajánlatkérőnek intézkednie kell, az aránytalanul alacsony ár és egyéb aránytalan vállalások esetén az ajánlattevő felé kérdést kell feltennie, a nem egyértelmű kijelentéseket az ajánlatkérőnek szintén tisztáznia kell.

***8. Az ajánlatok pontosítása***

***A nem egyértelmű kijelentések pontosítása***

Az ajánlatok vizsgálatának, kiértékelésének és összehasonlításának elősegítése érdekében, valamint az ajánlatban szereplő, a kizáró okokkal, az alkalmassággal, illetőleg az ajánlati felhívásban vagy az ajánlati dokumentációban előírt egyéb iratokkal kapcsolatos nem egyértelmű kijelentések, nyilatkozatok, igazolások tartalmának tisztázása végett az Ajánlatkérő - valamennyi ajánlattevő egyidejű értesítése mellett - felkérheti az ajánlattevőt ajánlatának pontosítására, illetve a szükséges felvilágosítás megadására.

***Aránytalanul alacsony ár és egyéb aránytalan vállalások***

Az ajánlatkérő az értékelés szempontjából lényeges ajánlati elemek tartalmát megalapozó adatokat, valamint indokolást köteles írásban kérni és erről a kérésről a többi ajánlattevőt egyidejűleg, írásban értesíteni, ha az ajánlat a megkötni tervezett szerződés tárgyára figyelemmel aránytalanul alacsony összeget tartalmaz az értékelési szempontként figyelembe vett át vagy költség, vagy azoknak valamely önállóan értékelésre kerülő eleme tekintetében.

***A nyilvánvaló számítási hiba***

Ha az ajánlatkérő az ajánlatban az értékelésre kiható számítási hibát észlel, annak javítását az ajánlatkérő végzi el úgy, hogy a közbeszerzés tárgya elemeinek tételesen meghatározott értékeit (az alapadatokat) alapul véve számítja ki az összesített ellenértéket vagy más - az ajánlatban megtalálható számításon alapuló - adatot. A számítási hiba javításáról az összes ajánlattevőt egyidejűleg, közvetlenül, írásban, haladéktalanul tájékoztatni kell.

***9. Az ajánlatok érvényességének, érvénytelenségének megállapítása, az ajánlattevőknek az eljárásból való kizárása***

A Bizottság az ajánlatok részletes átvizsgálásának eredményeként az ajánlati felhívásban, a dokumentációban és a Kbt.-ben előírtaknak megfelelően megállapítja, hogy mely ajánlatok érvénytelenek, illetőleg van-e olyan ajánlattevő, akit az eljárásból ki kell zárni.

Az ajánlatok tételes átvizsgálásának keretében kerül sor annak megállapítására, hogy mely ajánlattevők tekinthetők alkalmatlannak a szerződés teljesítésére.

Az ajánlatok érvénytelensége a Kbt. 73. § (l)-(6) bekezdésre való hivatkozással kerül megállapításra, az ajánlattevő eljárásból való kizárásáról az ajánlatkérő a Kbt. 74. § (l)-(2) bekezdései szerint dönt.

Ha az ajánlat érvénytelen, az ajánlatkérőnek nem kell az értékelési szempontok szerint az ajánlatot értékelnie.

*Dönt*: Döntéshozó

*Az ajánlattevőket a döntésről tájékoztatja*: Közbeszerző.

***10. Az ajánlatok értékelése***

A Bizottság a közbeszerzési eljárásra benyújtott ajánlatok értékelését az eljárást megindító felhívásban meghatározott értékelési szempont alapján végzi el. Az értékeli szempontként a legalacsonyabb ár, vagy a legalacsonyabb költség, vagy a legjobb ár-érték arányt megjelenítő szempontrendszer alkalmazható a Kbt.-ben foglaltaknak megfelelően. Erre tekintettel a legalacsonyabb ár egyedüli értékelési szempont csak akkor alkalmazható, ha az ajánlatkérő igényeinek valamely konkrétan meghatározott minőségi és műszaki követelményeknek megfelelő áru vagy szolgáltatás felel meg, és a gazdaságilag legelőnyösebb ajánlat kiválasztását az adott esetben további minőségi jellemzők nem, csak a legalacsonyabb ár értékelése szolgálja.

A Bizottság üléséről jegyzőkönyvet kell készíteni, amelynek tartalmaznia kell az ajánlatok bírálatával és értékelésével kapcsolatos minden releváns információt.

*Az ajánlatokat értékeli*: Bizottság

Az ajánlatkérő a Kbt. 74. § (1) bekezdés b) pontja értelmében a kizáró okok bekövetkezését az eljárás befejezéséig vizsgálja.

***11. Az eljárás nyertesének meghatározása***

Az eljárás nyertese az az ajánlattevő, aki az ajánlatkérő részére az eljárást megindító felhívásban - több szakaszból álló eljárásban az ajánlattételi felhívásban - és a dokumentációban meghatározott feltételek alapján, valamint a Kbt. 76. § (2) bekezdésében meghatározott értékelési szempontok egyike szerint a gazdaságilag legelőnyösebb érvényes ajánlatot tette.

Az ajánlatkérő csak az eljárás nyertesével kötheti meg a szerződést, vagy - a nyertes visszalépése esetén - az ajánlatok értékelése során a következő legkedvezőbb ajánlatot tevőnek minősített szervezettel (személlyel), ha őt az ajánlatok elbírálásáról szóló írásbeli összegezésben megjelölte.

*A nyertes, és adott esetben a második legkedvezőbb ajánlattevő személyére javaslatot tesz*: Bizottság

*Az eljárás eredményéről dönt*: Döntéshozó

Az ajánlatok elbírálásának befejezésekor az ajánlatkérő a külön jogszabályban meghatározott minta szerint elkészíti az ajánlatok írásbeli összegezését.

*Az összegezést elkészíti*: Közbeszerző.

***12. Az eljárás eredményéről, eredménytelenségéről tájékoztatás***

Az ajánlatkérő köteles az ajánlattevőt vagy részvételre jelentkezőt írásban tájékoztatni az eljárás vagy az eljárás részvételi szakaszának eredményéről, az eljárás eredménytelenségéről, az ajánlattevő vagy részvételre jelentkező kizárásáról, a szerződés teljesítésére való alkalmatlanságának megállapításáról, ajánlatának, illetve részvételi jelentkezésének érvénytelenné nyilvánításáról, valamint ezek részletes indokáról.

Az ajánlatkérő az ajánlatok és a részvételi jelentkezések elbírálásának befejezésekor külön jogszabályban meghatározott minták szerint írásbeli összegezést köteles készíteni az ajánlatokról, illetve a részvételi jelentkezésekről. A tájékoztatást az írásbeli összegezésnek minden ajánlattevő, a részvételi szakasz lezárása esetén részvételre jelentkező részére egyidejűleg, telefaxon vagy elektronikus úton történő megküldésével teljesíti.

Az ajánlatkérő eredménytelenné nyilvánítja az eljárást a Kbt. 75. § által meghatározott körülmények fennállása esetén.

*Az összegezést megküldi*: Közbeszerző.

Az eljárás eredményéről szóló tájékoztatót az ajánlatkérő legkésőbb a szerződéskötést, vagy ennek hiányában az eljárás eredménytelenné nyilvánításáról vagy a szerződés megkötésének megtagadásáról [Kbt. 131. § (9) bekezdés] szóló ajánlatkérői döntést követő tíz munkanapon belül kell megküldeni. A közbeszerzési eljárás e hirdetmény közzétételével zárul le.

*A hirdetményeket elkészíti, tartalmát véglegesíti*: Közbeszerző

Az összegezés megküldését követően az ajánlatkérő haladéktalanul megteszi a szükséges intézkedéseket - a Kbt. 54. § értelmében - az ajánlati biztosíték visszafizetése érdekében, amennyiben az eljárásban alkalmaztak ajánlati biztosítékot.

*Az ajánlati biztosíték visszafizetéséért felelős*: Gazdasági Igazgató

***13. Az eljárás eredményeként létrejövő szerződés megkötése és módosítása***

Eredményes közbeszerzési eljárás alapján a szerződést a nyertes szervezettel (személlyel) - közös ajánlattétel esetén a nyertes szervezetekkel (személyekkel) - kell írásban megkötni a közbeszerzési eljárásban közölt végleges feltételek, szerződéstervezet és ajánlat tartalmának megfelelően.

A szerződésnek tartalmaznia kell - az eljárás során alkalmazott értékelési szempontra tekintettel - a nyertes ajánlat azon elemeit, amelyek értékelésre kerültek.

Ha az ajánlatkérő lehetővé tette a közbeszerzés egy részére történő ajánlattételt, a részek tekintetében nyertesekkel kell szerződést kötni.

Az ajánlatkérő csak az eljárás nyertesével kötheti meg a szerződést, vagy - a nyertes visszalépése esetén - az ajánlatok értékelése során a következő legkedvezőbb ajánlatot tevőnek minősített szervezettel (személlyel), ha őt az ajánlatok elbírálásáról szóló írásbeli összegezésben megjelölte.

Az ajánlatok elbírálásáról szóló írásbeli összegezésnek az ajánlattevők részére történt megküldése napjától a nyertes ajánlattevő és - a Kbt. 131. § (4) bekezdés szerinti esetben - a második legkedvezőbb ajánlatot tett ajánlattevő ajánlati kötöttsége további harminc – építési beruházás esetén hatvan – nappal meghosszabbodik.

Az ajánlatkérő a szerződést az ajánlati kötöttség időtartama alatt köteles megkötni, amennyiben a Kbt. másként nem rendelkezik nem köthető meg azonban a szerződés az írásbeli összegezés megküldése napját követő tíz napos időtartam lejártáig, a 115. § szerinti eljárás esetén az írásbeli összegezés megküldését követő öt napos időtartam lejártáig.

Amennyiben jogorvoslati eljárás indul, a szerződést - a Kbt. 131. § (3) bekezdés szerinti esetben a jogorvoslati eljárással érintett részre vonatkozó szerződést - az ügy érdemében hozott vagy a közbeszerzési ügy befejezését eredményező határozat meghozataláig nem lehet megkötni, kivéve, ha a Közbeszerzési Döntőbizottság a szerződés megkötését engedélyezi [Kbt. 156. § (4) bekezdés]. Amennyiben időközben a nyertes ajánlattevő ajánlati kötöttsége lejárt, az ajánlatkérő akkor köthet vele szerződést, ha a nyertes ajánlattevő nyilatkozik, hogy ajánlatát fenntartja.

A Kbt. 131. § (6) bekezdéstől eltérően az ott rögzített tíz-, illetve ötnapos időtartam letelte előtt is megköthető a szerződés

a) ha a nyílt eljárásban, a hirdetménnyel induló, egy szakaszból álló koncessziós beszerzési eljárásban vagy a 117. § szerint lefolytatott, egy szakaszból álló eljárásban csak egy ajánlatot nyújtottak be;

b) ha a meghívásos, a tárgyalásos eljárás, a versenypárbeszéd, az innovációs partnerség eljárása során, a dinamikus beszerzési rendszer alapján történő szerződéskötés érdekében, a hirdetménnyel induló, több szakaszból álló koncessziós beszerzési eljárásban vagy a 117. § szerint lefolytatott, több szakaszból álló eljárásban csak egy ajánlatot nyújtottak be, és ha az eljárásban volt érvénytelen részvételi jelentkezés vagy sor került kizárásra, az erre vonatkozó döntés ellen a jogorvoslat kezdeményezésének határideje az érintettek számára lejárt, vagy a döntést a Közbeszerzési Döntőbizottság jogszerűnek ítélte;

c) ha a hirdetmény nélküli tárgyalásos eljárást a 98. § (2) bekezdés e) pontja alapján indították;

d) a keretmegállapodás alapján történő beszerzés esetében, kivéve, ha a közbeszerzés a verseny újranyitásával valósul meg, és ennek során több ajánlatot nyújtanak be;

e) ha a hirdetmény nélküli tárgyalásos eljárást a 98. § (2) bekezdés c)-d) pontja, (3) bekezdése vagy (4) bekezdés b)-d) pontja alapján, egyetlen ajánlattevő felhívásával a 98. § (5) bekezdése szerint vagy a hirdetmény nélküli koncessziós beszerzési eljárást a 128. § (1) bekezdése a) pontja alapján indították, és a 152. § (3) bekezdése szerinti határidőben a Közbeszerzési Hatóság elnöke nem élt a jogorvoslati eljárás megindításának jogával;

f) ha a 115. § szerinti eljárásban csak egy ajánlatot nyújtottak be.

Az ajánlatkérő a nyertes ajánlattevővel szemben csak abban az esetben mentesül a szerződés megkötésének kötelezettsége alól, valamint a nyertes ajánlattevő akkor mentesül szerződéskötési kötelezettsége alól (szabadul ajánlati kötöttségétől), ha az ajánlatok elbírálásáról szóló írásbeli összegezés megküldését követően beállott, ellenőrzési körén kívül eső és általa előre nem látható körülmény miatt a szerződés megkötésére vagy teljesítésére nem lenne képes, vagy ilyen körülmény miatt a szerződéstől való elállásnak vagy felmondásnak lenne helye.

*A szerződés tervezetét elkészíti*: Közbeszerző, illetve Döntés előkészítő

*A szerződést aláírja*: Ajánlatkérő képviseletére jogosult személy.

A szerződés módosítására kivételes esetben van mód. Szerződésmódosítás előtt vizsgálni kell a Kbt. 141. §-ában meghatározott feltételeket.

*A szerződés módosítását előkészíti*: Közbeszerző a Döntés előkészítő javaslata alapján

*A szerződés módosítását aláírja*: Ajánlatkérő képviseletére jogosult személy.

**IX. FEJEZET**

**A JOGORVOSLATI ELJÁRÁS**

A közbeszerzéssel szemben a Közbeszerzési Döntőbizottság előtt indított jogorvoslati eljárásban az ajánlatkérőt az általa meghatalmazott személy/szerv képviseli.

*Az ügyben keletkezett iratok Döntőbizottság részére történő megküldéséről gondoskodik*: Közbeszerző.

**X. FEJEZET**

**A NEMZETI ELJÁRÁSREND SZABÁLYAI**

(Kbt. Harmadik rész, 110-117. §)

Az uniós értékhatárt el nem érő és egyben a nemzeti értékhatárokat elérő értékű közbeszerzésekre vonatkozó rendelkezések.

***1. Alkalmazásának esetkörei***

Nemzeti eljárásrend szabályai szerint kell eljárni az ajánlatkérőknek az uniós értékhatárt el nem érő és egyben a nemzeti értékhatárokat elérő értékű közbeszerzések megvalósításakor, továbbá olyan esetben, amelyre a Kbt. a Harmadik részt rendeli alkalmazni, vagy a Kbt. azt lehetővé teszi [19. § (4) bekezdés;].

***2. A közbeszerzés tárgyai***

A közbeszerzés tárgya árubeszerzés, építési beruházás, építési koncesszió, szolgáltatás megrendelése, illetőleg szolgáltatási koncesszió.

***3. Kivételek (Kbt. 111. §)***

A közbeszerzési eljárást nem kell alkalmazni a Kbt. 111. §-a által meghatározott kivételek körben.

***4. Az alkalmazandó eljárási szabályok (Kbt. 112-117. §)***

Az ajánlatkérő a nemzeti eljárásrend hatálya alá tartozó közbeszerzés megvalósításakor választása szerint

a) a 117. §-ban meghatározott módon szabadon kialakított eljárást folytat le, vagy

b) e törvény Második Részében meghatározott szabályok szerint jár el a 113-116. §-ban foglalt eltérésekkel.

Ha az építési beruházás becsült értéke nem éri el a háromszázmillió forintot, az ajánlatkérő - választása szerint - a közbeszerzési eljárást lefolytathatja a nyílt vagy a hirdetmény nélküli tárgyalásos eljárás nemzeti eljárásrendben irányadó szabályainak a Kbt. 115. §-ban foglalt eltérésekkel történő alkalmazásával is kivéve, ha a beszerzés európai uniós alapokból finanszírozott és Magyarország országhatárán átnyúló projekttel kapcsolatos. Az ajánlatkérő akkor alkalmazhatja a Kbt. 115. § szerinti eljárást, ha a tisztességes verseny biztosításához a Kbt. által megkövetelt, megfelelő számú alkalmas gazdasági szereplőről van tudomása. Az ajánlatkérő a Kbt. 115. § szerinti eljárás esetén is köteles biztosítani a versenyt, és az eljárást megindító felhívás közzététele helyett legalább öt gazdasági szereplőnek egyidejűleg, közvetlenül írásban ajánlattételi felhívást küldeni. Az ajánlatkérő az eljárásban nem köteles alkalmassági követelményt előírni. Az ajánlatkérő csak a teljesítésre képes, szakmailag megbízható gazdasági szereplőknek küldhet ajánlattételi felhívást. Az ajánlattételre felhívandó gazdasági szereplők kiválasztásakor diszkriminációmentesen, az egyenlő bánásmód elvének megfelelően és lehetőség szerint a mikro-, kis- vagy középvállalkozások részvételét biztosítva kell eljárni. Az ajánlatkérő a különböző eljárásokban ajánlattételre felhívni kívánt gazdasági szereplők személyét lehetőség szerint változtatja.

***5. Kizáró okok vizsgálata***

A kizáró okok fenn nem állásáról az ajánlattevőnek csak nyilatkoznia kell, valamint a Kbt. 62. § (1) bekezdésének kb) pontjára vonatkozóan a külön jogszabályban meghatározottak szerint kell dokumentumot benyújtania.

***6. Ajánlattételi határidő***

Az ajánlattételi határidőt az ajánlatkérő a Kbt.-ben előírt követelményeknek megfelelően köteles meghatározni.

***7. Az eljárás megindítása***

*A közbeszerzési eljárás megindításáról döntést hoz*: Döntéshozó

*Az ajánlattételi felhívást, hirdetményt megküldi, illetőleg feladja közzétételre*: Közbeszerző

***8. Az eljárás nyertesének meghatározása***

*A nyertes, és adott esetben a második legkedvezőbb ajánlattevő személyére javaslatot tesz*: Bizottság

*Az eljárás eredményéről dönt*: Döntéshozó

**XI. FEJEZET**

**A KÖZBESZERZÉSI ELJÁRÁS LEZÁRULÁSÁT KÖVETŐ KÖTELEZETTSÉGEK**

***1. Az éves statisztikai összegezés elkészítése***

Az éves beszerzésekről külön jogszabályban meghatározott minta szerint statisztikai összegezést kell készítenie, amit a tárgyévet követő év május 31. napjáig kell a Közbeszerzési Hatóság által vezetett közbeszerzési adatbázisban (KBA) és 2018. évtől kezdődően az EKR-ben feltöltenie.

Az összesítés elkészítéséért, megküldéséért felelős: Közbeszerző a Döntés előkészítők adatszolgáltatása alapján.

**XII. FEJEZET**

**ÖSSZHANG A JOGRENDSZEREN BELÜL**

A jelen szabályzatban foglaltakat a Kbt. és a vonatkozó egyéb jogszabályok rendelkezéseivel együtt kell alkalmazni. Jelen szabályzatban nem szabályozott kérdésekben, valamint kétség esetén, illetve ha a Kbsz. ezen jogszabályok kötelezően alkalmazandó rendelkezésébe ütközne, úgy az említett jogszabályok rendelkezései irányadóak.

**XIII. FEJEZET**

**ZÁRÓ RENDELKEZÉSEK**

Jelen szabályzat 2018. május 31. napján lép hatályba, ezzel egyidejűleg az ajánlatkérő korábbi, 294/2017. (XII.19.) Képviselő-testületi határozatával elfogadott közbeszerzési szabályzata hatályát veszti. Jelen szabályzat rendelkezéseit az ezt követően megkezdett közbeszerzésekre, beszerzésekre, e közbeszerzési eljárások alapján megkötött szerződésekre és jogorvoslati eljárásokra kell alkalmazni.

Ezt a Szabályzatot a Képviselő-testület a …/2018. (V.31.) számú határozatával hagyta jóvá.

**dr. Láng Zsolt**

 **polgármester**

***1. számú melléklet***

**Ö S S Z E F É R H E T E T L E N S É G I É S T I T O K T A R T Á S I**

**N Y I L A T K O Z A T**

*„eljárás tárgya”*

tárgyú közbeszerzési eljárásban

Alulírott „személy megnevezése”, mint az Ajánlatkérő nevében eljáró, vagy az eljárásba az Ajánlatkérő által bevont személy kijelentem, hogy a **Budapest Főváros II. Kerületi Önkormányzat** (székhelye: 1024 Budapest, Mechwart liget 1.) mint ajánlatkérő által *„eljárás tárgya, fajtája”* tárgyú közbeszerzési eljárásban velem szemben a Kbt. 25. §-ában foglalt összeférhetetlenségi körülmények nem állnak fenn.

Nyilatkozom továbbá, hogy a fentiekben írt közbeszerzési eljárás során tudomásomra jutott információkat a vonatkozó jogszabályok megfelelő alkalmazásával bizalmasan kezelem.

Kötelezem magam arra, hogy amennyiben az eljárás további szakaszában velem szemben összeférhetetlenségi ok következik be, erről haladéktalanul értesítem a döntéshozót.

„keltezés

|  |
| --- |
| ……………………………………a közbeszerzési eljárásban részt vevő, illetve abba bevont személy |

***2. számú melléklet***

**B Í R Á L A T I L A P**

**(a Kbt. 27. § (4) bekezdés alapján nem kötelezően alkalmazandó – a bírálati lap alkalmazásáról a Bírálóbizottság az adott eljárás tekintetében külön rendelkezik)**

**A Budapest Főváros II. Kerületi Önkormányzat**

**ajánlatkérő**

***„eljárás tárgya”***

tárgyú közbeszerzési eljárásához

Bírálóbizottsági tag neve:

Tárgy: A Budapest Főváros II. Kerületi Önkormányzat (1024 Budapest, Mechwart liget 1.) által *„eljárás tárgya”* tárgyban lefolytatott közbeszerzési eljárás során benyújtott Ajánlatok értékelése

Alulírott, mint a Bírálóbizottság elnöke/tagja, a tárgyi közbeszerzési eljárásban benyújtott Ajánlatok bontását követő áttanulmányozást, illetve ellenőrzést követően megállapítottam, hogy a lenti ajánlattevők által benyújtott ajánlatokkal szemben érvénytelenségi ok nem áll fenn.

„…”

Alulírott, mint a Bírálóbizottság tagja, a tárgyi közbeszerzési eljárásban benyújtott Ajánlatok bontását követő áttanulmányozást, illetve ellenőrzést követően megállapítottam, hogy a lenti ajánlattevők által benyújtott ajánlatokkal szemben érvénytelenségi ok fennáll.

„…”

Az Ajánlat értékelésekor megállapításra került, hogy az „Ajánlattevő neve” nyújtotta a legkedvezőbb ajánlatot. A fenti indokok alapján javaslom az „Ajánlattevő neve” a közbeszerzési eljárás nyertesévé nyilvánítani.

Javaslom az „Ajánlattevő neve” ajánlata érvénytelenné nyilvánítását.

Javaslom továbbá „Ajánlattevő neve” ajánlata érvényesnek minősítését és a tárgyi közbeszerzési eljárás eredményessé nyilvánítását.

„keltezés

……………………..

Bírálóbizottsági tag

adott szakértelem

***3. számú melléklet***

**K ö z b e s z e r z é s i t e r v**

***(minta)***

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Sor-sz.** | **Ajánlatkérő** | **Költségvetési Szervezet / illetékes Bizottságok** | **Előterjesztő** | **Beszerzés tervezett tárgya** | **Becsült érték****(nettó ezer Ft)** | **Lebonyolító** | **A közb.-i eljárás lefolytatásának tervezett időzítése**  | **Megvalósulás (év)** | **Közbeszerzésí eljárás típusa** |
|  |  |  |  |  |  |  |  |  |  |
|  |  |  |  |  |  |  |  |  |  |

***4. számú melléklet***

**AZ ELEKTRONIKUS KÖZBESZERZÉSI RENDSZERHEZ KAPCSOLÓDÓ JOGOSULTSÁGOK**

Az Elektronikus Közbeszerzési Rendszerben (EKR) az Ajánlatkérő képviseletében történő közreműködés az alább nevezett jogosultságok, szerepkörök szerint, az Ajánlatkérő által adott meghatalmazás alapján történik:

| **A szerepkör szintje** | **Szerepkör megnevezése** | **Szerepkör leírása** | **Az adott szerepkörhöz rendelt meghatalmazott személy neve** | **A meghatalmazás érvényessége** |
| --- | --- | --- | --- | --- |
| **szervezeti szintű szerepkör** | **szervezeti super user** | Ezt a szerepkört a szervezetet regisztráló felhasználó automatikusan megkapja. Ezzel a szerepkörrel a következő tevékenységeket végezhetik a felhasználók: * módosíthatja a szervezet adatait,
* a szervezethez regisztrált felhasználóknak karbantarthatja a jogosultságait, azaz hozzárendelhet, vagy elvehet tőlük szerepkört, akár eljárásonként és ajánlatonként más-más szerepkört állíthat be a felhasználóhoz,
* új ajánlattételt hozhat létre.

A szervezet super user-e egyben szervezeti tag is! | **Ajánlatkérőt regisztráló super user:** a mindenkori megbízott felelős akkreditált közbeszerzési szaktanácsadó(k)**Delegált jogosultsággal rendelkező super user:**a Polgármester, Jegyző, Alpolgármester, Fejlesztési igazgatók | Visszavonásig |
| **közbeszerzési eljárást létrehozó** | A szerepkörrel rendelkező felhasználó jogosult egy új közbeszerzési eljárás indítására (azaz elindítja a közbeszerzési eljárás előkészítését) | a mindenkori megbízott felelős akkreditált közbeszerzési szaktanácsadó(k) | Visszavonásig |
| **szervezet tag** | Nem biztosít jogot, egy szervezethez tartozást jelent. | - | - |
| **eljárás szintű szerepkörök** | **közbeszerzési eljárás betekintő** | A közbeszerzési eljárás adatait olvasási joggal megtekintheti, kivéve az eljáráshoz tartozó üzleti titoknak minősített dokumentumokat. | **Az Ajánlatkérőket érintő minden eljárás esetében:** az adott eljárás Bírálóbizottsági tagja**Amennyiben jogi vagy szakmai kérdésben – a BB tagokon kívül – az adott eljárás kapcsán szükséges:** az adott eljárás további jogi felelőse és/vagy az adott eljárás további szakmai felelőse | Visszavonásig |
| **közbeszerzési eljárást szerkesztő** | A szerepkörrel rendelkező felhasználó a közbeszerzési eljárásban elindíthat eljárási cselekményeket, kivéve az eljárás szakaszát közvetlenül módosító eljárási cselekményeket illetve FAKSZ ellenjegyzést | a mindenkori megbízott felelős akkreditált közbeszerzési szaktanácsadó(k) | Visszavonásig |
| **közbeszerzési eljárást irányító** | Az ajánlatkérő szervezet felhasználója ezzel a szerepkörrel nem csak létrehozhatja, szerkesztheti az lejárást, hanem azokat a funkciókat is elindíthatja, amelyek az eljárás lefolytatásában kiemelten fontosak. Hozzárendelhet és eltávolíthat felhasználókat az eljárásra vonatkozóan és meghatározhatja az eljáráshoz tartozó szerepkörét. Indíthat bármilyen eljárási cselekményt. | a mindenkori megbízott felelős akkreditált közbeszerzési szaktanácsadó(k) | Visszavonásig |
| **közbeszerzési eljárás ellenőr** | Az ellenőrző szervezetek hatáskörében ellátandó feladatok végrehajtását biztosítja. A szerepkörrel rendelkező felhasználó az illetékességébe tartozó eljárásokhoz teljes betekintési joga van, eljárási cselekményt azonban nem indíthat. | **Amennyiben az EKR a jogosultság kiosztását szervezeten belül lehetővé teszi:**a mindenkori belső ellenőrzési vezető | Visszavonásig |
| **FAKSZ ellenjegyző** | Ezzel a szerepkörrel csak FAKSZ felhasználó rendelkezhet, csak ezzel a szerepkörrel lehet az eljárási cselekményekben a FAKSZ ellenjegyzése funkciót indítani. | a mindenkori megbízott felelős akkreditált közbeszerzési szaktanácsadó(k) | Visszavonásig |
| **ajánlat szintű szerepkörök** | **ajánlat betekintő** | A közbeszerzési eljárás és az ajánlat adatait olvasási joggal megtekintheti. | **Az Ajánlatkérőket érintő minden eljárás esetében:** az adott ajánlat szempontjából a Bírálóbizottság tagja**Amennyiben jogi vagy szakmai kérdésben – a BB tagokon kívül – az adott ajánlat kapcsán szükséges:** az adott eljáráshoz kötődő további jogi felelős és/vagy az adott eljáráshoz kötődő további szakmai felelős | Visszavonásig |
| **ajánlat betekintő kivéve az üzleti titkot tartalmazó információkra** | A szerepkörrel rendelkező felhasználó megtekintheti az ajánlat adatait, de azokat a dokumentumokat nem tudja megnyitni, amelyek üzleti titok jelet kaptak. | **Az Ajánlatkérőket érintő minden eljárás esetében:** az adott ajánlat szempontjából a Bírálóbizottság tagja**Amennyiben jogi vagy szakmai kérdésben – a BB tagokon kívül – az adott ajánlat kapcsán szükséges:** az adott eljáráshoz kötődő további jogi felelős és/vagy az adott eljáráshoz kötődő további szakmai felelős | Visszavonásig |

A fentiek szerinti jogosultságokra vonatkozó meghatalmazás visszavonásig érvényes. A meghatalmazás továbbá érvényét veszti az adott személy szolgálati jogviszonyának, vagy megbízási jogviszonyának megszűnésével egy időben.